ગુજરાત ઈન્ટુકના પ્રવક્તા ધીરેન્દ્રસિંહ સોલંકીએ અખબારી યાદીમાં જણાવ્યું છે કે, કારખાના કે ફેક્ટરીમાં મોટા ઉદ્યોગોમાં તાલીમ મેળવવા અને સક્ષમતા પ્રાપ્ત કરવા યુવાનો જોડાતા હોય છે, પરંતુ કારખાના કે સંસ્થાઓમાં તેઓ પાસે સ્થાયી અને કાયમી કર્મચારીઓની જેમ સંપૂર્ણ જવાબદારી અને કામગીરી સોંપવામાં આવે છે તેમજ ઉત્પાદન પ્રક્રિયામાં સમાવેશ કરી કામગીરી લેવામાં આવે છે. આવું કામ કરતા એપ્રેન્ટિસને કામ દરમિયાન શારીરિક નુકસાન થાય કે અકસ્માતે મૃત્યુ થાય તે અંગે મુખ્યમંત્રી એપ્રન્ટીસ યોજનામાં કોઈ વળતર કે રાહતની જોગવાઈ દર્શાવાઇ નથી તેમ ઈન્ટુકે આક્ષેપ કર્યો છે.